 

**בבית הדין הצבאי המחוזי**

**במחוז שיפוטי צפון**

**בפני השופט: אל"ם מאיר ויגיסר**

**בעניין: התובע הצבאי (ע"י ב"כ, קמ"ש ארטיום נאורוב)**

**נגד**

**הנאשם: מ/XXX סמ"ר א' ע' (ע"י ב"כ, קמ"ש עדי דורפמן)**

**הכרעת-דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו מיום 02.02.2020 ועד יום 08.07.2023 למשך 1,253 ימים, בהתאם לכתב האישום ולפרטים הנוספים.

**ניתנה היום, כ"א בתמוז התשפ"ג, 10.07.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר-דין**

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו לתקופה בת 1,253 ימים, לאחר שהוזמן לשירות מילואים למשך חמישה ימים ולא התייצב. ההיעדרות הסתיימה בהתייצבותו.

הנאשם השלים שירות צבאי מלא בצה"ל בחטיבת השריון ולאחר שהשתחרר מן השירות לא הספיק לשרת במילואים, כך שלמעשה זוהי היעדרות מזימונו הראשון לשירות מילואים. במהלך השירות הצבאי נעדר פעם אחת מן השירות למשך 20 ימים. הצדדים התחשבו בחומרת וטיב העבירה, ההיעדרות נמשכה יותר משלוש שנים, במהלכן הנאשם לא תרם את חלקו לשירות המילואים ולא עמד בחובה כלפי המדינה וצה"ל. מנגד, לזכותו של הנאשם, נשקלו העובדה שההיעדרות הסתיימה בהתייצבותו, מצבו הסוציו-אקונומי, העובדה שאשתו מצויה בחודש התשיעי להריונה וכן הצהרתו כי הוא נכון לשרת. כמו כן, התחשבו בהודאתו בהזדמנות הראשונה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שלושה (3) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן ארבעים (40) ימים למשך שנתיים (2), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**זכות ערעור כחוק.**

**ניתן היום, כ"א בתמוז התשפ"ג, 10.07.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**העתק נכון מהמקור

ק' בית הדין**

**נערך על ידי: א.ל**

**בתאריך 30.07.2023**

**חתימת המגיה: סגן שיר בן-ארמון**